EH Aalborg måtte lide endnu et nederlag i aften, da de spillede mod Viborg HK i Nørresundby.

For niende gang i streg må oprykkerholdet EH Aalborg endnu engang se sig slåede. Denne gang af Viborg HK, som vandt kampen med 31-24. Håndboldkvinderne fra EH Aalborg kom ellers godt fra start, og de første ti minutter var stillingen 3-3, men herefter gik det kun ned ad bakke for nordjyderne. 3-3 stillingen blev nemlig hurtig forvandlet til en 7-3 sejer af midtjyderne. Det lykkedes ikke at vende skuden for Aalborg EH, og seks minutter inde i anden halvlej var de bagud med 9 mål. Det lykkedes dem dog at pynte lidt på resultatet, og kampen endte 31-24. Efter ni kampe har oprykkerne fra EH Aalborg stadig deres første point til gode i HTH Ligaen. De få mulighed for at hive det første point hjem om en uge, hvor der er bundopgør mod Ajax, som heller ikke har vundet en eneste kamp i sæsonen.